Cine este, de fapt, creatorul Bitcoin? Un documentar susține că a rezolvat unul dintre cele mai mari mistere din lumea tehnologiei
Un nou documentar susține că a reușit să dezlege enigma adevăratei identități a creatorului Bitcoin, cunoscut sub pseudonimul Satoshi Nakamoto. Dezvăluirile făcute în documentar ar putea provoca un șoc în lumea piețelor financiare și ar putea chiar să influențeze alegerile prezidențiale din SUA, având în vedere eforturile pe care fostul președinte Donald Trump le-a făcut pentru a-și atrage sprijinul utilizatorilor Bitcoin, relatează Politico.